open-index/open-wikipedia-markdown huggingface dataset:
Fibo kergplokk

**Fibo kergplokk** on ehitusplokk, mida valmistatakse kergkruusa, tsemendi  ja vee segust. 

Valmis segu juhitakse segistist vormidesse, kus vibropressmenetlusel toimub plokkide vormimine. Fibo kergplokke toodetakse kahe survetugevusega, 3 MPa ja 5 MPa. Fibo kergplokke kasutatakse nii kandvates kui ka mittekandvates seintes. Plokk leiab kasutust nii välis- kui ka siseseintes. Sõltuvalt pinnasest kasutatakse Fibo kergplokke ka vundamentide ladumisel. Plokkide avatud struktuuri tõttu tuleb laotud välissein või seinad krohvida. 

## Taldmiku plokk

Fibo taldmiku plokk on välja töötatud lintvundamendi taldmiku tegemiseks. Hariliku 350 mm ploki mõõtu taldmikuploki eripäraks on ploki pealmisel pinnal asetsev 50 mm sügavune monolitiseerimissüvend. Vundamendi taldmiku valmistamiseks tuleb taldmiku plokid paigaldada nii, et süvend nendes jätkuks, sellisel juhul on võimalik süvend armeerida ja betoneerida. Betoneerimisel peavad armatuurvardad olema paigaldatud nii, et need asetseksid betooni sees ilmastiku eest kaitstuna. 
## Õõnesplokid
 
Fibo õõnesplokid on välja töötatud ventilatsiooni, kommunikatsioonikanalite ehitamiseks, postvundamentide rajamiseks, samuti seest betoneerituna raskesti koormatud seinaosade tugipinna postide ehitamiseks.
## Vaheseina plokid

Tappliitega vaheseina plokk on kitsam tavalisest seinaplokist ning erineb kõrguselt. Paigaldamisel vertikaalvuuki seguga ei täideta. Plokid on mõõtudega laius 100 mm ja 150 mm, kõrgus 250 mm ning pikkus 490 mm. Ruutmeetrisse kulub tavaliselt 2 plokki vähem ning seina saab laduda 2,1 m ukse jaoks ilma plokke lõikamata.
## Sillused

Fibo silluseid toodetakse sama põhimõttega nagu plokke, kuid vormidesse lisatakse ka armatuurkarkass. Silluseid toodetakse vastavalt plokkide mõõtudele ja kuni 2,5 m laiustele avadele. Sõltuvalt silde pikkusest peab sillus toetuma müürile, mille toetuspinna pikkus on vähemalt 250 mm või väiksemate avade korral vähemalt 130 mm. Fibo silluse kasutamisel tuleb vältida suuri koondatud raskusi, näiteks silluse keskele toetuv vahelae tala.
  
Fibo sillused tuleb paigaldada UP kirjaga ülespoole. Teistes asendites töötab silluses asetsev armatuur teistmoodi ning sillus võib puruneda. Silluse armatuuri kaitsmiseks ilmastiku eest ning tulepüsivuse suurendamiseks tuleb sillused krohvida. Müüritise ladumisel tuleb arvestada asjaolu, et sillus peab toetuma täismõõdus lõikamata plokile, siis nii kantakse koormused paremini üle silluselt müüritisele ning väheneb pragude tekkimise oht avade nurkades.
## U-plokid

Fibo U-plokid on ette nähtud betoonivöö ehitamiseks ning taladelt, vahelagedelt ja katusekonstruktsioonist tuleva koormuse ühtseks jaotamiseks müüritisele. U-plokke kasutatakse ka väiksemate avade monoliitsilluse ehitamiseks. U-ploki mõõdud klapivad tavaplokkide kõrguse ja laiusega.

## Viited
Ab intestato

***Ab intestato*** on Rooma õiguses seadusjärgne pärimine.

Pärimine Rooma õiguses saigi toimuda kahel alusel, kas seaduse alusel ehk *ab intestato* või testamendi alusel ehk *ex testamento*.  

Seaduse alusel on pärijateks tavaliselt surnud isiku lähedased ehk sugulased. Rooma õiguses tunti kaht suguluse liiki: *agnatio* ehk võimusugulus, mis on suhe isikute vahel, kes kuuluvad ühise *[[paterfamilias]]*´e ehk pereisa võimu alla, ning *cognatio* ehk veresugulus. Suguluses eristatakse otsejoones sugulust ehk *linea directa,* kelleks on lapsed, vanemad, vanavanemad jne, ja külgjoones sugulust ehk *linea collateralis,* kelleks on õed, vennad, tädid, onud jne. Sugulusastmetega ehk *gradus*´ega määratakse suguluskaugust. Sugulusastet määratakse selle alusel, mitu sünni fakti on kahe isiku vahel.  

Pärijate grupp moodustab järgu ehk klassi, mida nimetatakse *ordo*`ks. Pärida võis kas *in capita* ehk päiti, mis tähendab, et pärand jaotati pärijate vahel osadeks, või *in stripes*, mis tähendab, et päriti põlvkondade viisi ning pärijad saavad koos selle, mille saaks nende surnud eelneja pärija. 

## Pärimine 12 tahvli seaduste alusel
12 tahvli seadustes käsitleb pärimist viies tahvel.

12 tahvli seaduste alusel kutsuti esimeses klassis pärima isikuid, kes olid perekonnas surnud isiku vahetu võimu all ehk *sui heredes*. Vahetu võimu all olid perepojad ja -tütred, nende sündinud lapsed ning surnud isiku abikaasa, kui tegemist oli ''cum manu'' abieluga, ning lapsendatud isikud. *Sui heredes* pärisid *in stripes* ehk põlvkondade viisi.

***[[Institutiones|Inst.]] 3.1.2.''' Sui autem heredes existimantur liberi, ut et supra diximus, qui in potestate morientis fuerunt, ueluti filius filiaue, nepos neptisue ex filio, pronepos proneptisue ex nepote filio nato'' /.../. (Oma pärijateks (võimu alt vabanevateks pärijateks) peetakse, nagu ütlesime eespool, neid, kes on tema (st [[pärandaja]]) võimu all tema surma ajal nagu poeg või tütar, pojapoeg või pojatütar, pojapojapoeg või pojapojatütar /…/).

Esimese klassi pärijate kohta on XII tahvli seadustest säilinud järgnev katkend: ***Gai. 3.1.*' Intestatorum hereditates ex lege XII tabularum primum ad suos heredes pertinent.* (XII tahvli seaduste kohaselt kuuluvad pärandid, millel kohta ei ole testamenti tehtud, esimesena neile, kes on omad pärijad (s.t. pärandaja võimu all)). 

Juhul kui surnud isiku vahetu võimu all olevaid isikuid pole, siis kutsuti teises klassis pärimisele lähimad agnaadid. Agnaadid on isikud, kes alluksid ühtse *paterfamilias*´e võimule, kui ta elaks. Nendeks olid surnud isiku vennad, õed, ema. Pärand jaotati pärijate vahel osadeks ehk päriti *in capita*. 

Juhul kui polnud ka agnaate, siis olid kolmanda klassi pärijateks sugukondade liikmed ehk *gentiles*.

Viiendas tahvlis on toodud seadusjärgse pärimise kohta, kui isikul puudub oma pärija, järgnev: „Kui testamenti tegemata sureb keegi, kel oma pärijat ei ole, saagu lähim isapoolne sugulane ta majapidamise. Kui isapoolset sugulast ei ole, saagu sugukondlased majapidamise“.

## Viited
PP-19 Bizon

**PP-19 Bizon** (vene keeles Пистолет Пулемет Бизон *Pistolet Pulemjot Bizon* 'püstolkuulipilduja piison') on Vene püstolkuulipilduja. Selle töötas 1993. aastal moonale 9×18 mm Makarov välja Ižveski relvatehase töörühm, mida juhtis Viktor Kalašnikov (Kalašnikovi automaadi leiutaja Mihhail Kalašnikovi poeg). Rühma kuulus teiste seas ka Aleksei Dragunov (Dragunovi snaiperrelva leiutaja Jevgeni Dragunovi poeg).

Bizon konstrueeriti Venemaa siseministeeriumi nõudel ning see on mõeldud eeskätt terrorismivastase võitluse ja korrakaitseüksustele, mis vajavad lähivõitluses kiiret ja täpset relva. Prototüüpe katsetati 1995. aastal Erivarustuse Uuringute Instituudis ning kuna see oli mitme variandi seast parim, võeti Bizon 28. detsembril 1996 teenistusse.

Bizonid väljastati justiitsministeeriumi ja FSB reageerimisüksustele. Relva kasutati näiteks operatsioonides Põhja-Kaukaasia (Tšetšeenia ja Dagestani) separatistide vastu. Tänapäevaks on Bizonid suures osas asendatud PP-19 Vitjazidega, mis on Bizoni põhjal konstrueeritud. Põhiliseks murekohaks oli heelikssalve vähene töökindlus.

## Kasutajad
*
*: kohalikes eriüksustes on piiratud hulgal kasutuses Vietnamis toodetud versioon (SN9P), millel on Kagu-Aasia tingimusteks tehtud muudatusi, näiteks on Vietnami variandil Galili-taoline kaba. SN9P kasutab moona 9×19 mm Parabellum.

## Vaata ka
*PP-19 Vitjaz
*PP-90
*PP-90M1

## Viited

## Välislingid
*Izhmash—official site
*The Bizon Kalashnikov Concern's Submachine Gun – Small Arms Defense Journal
*Jane's Information Group
*Nazarian's Gun's Recognition Guide
*Modern Firearms
Fryšták

**Fryšták** (saksa keeles *Freistadtl*) on linn Tšehhis Zlíni maakonnas Zlíni ringkonnas. Fryšták asub Zlínist ligi 7 km põhjas.

Linn asub merepinnast 271 meetri kõrgusel.

Fryštáki on esmamainitud 1356. aastal.

Fryštáki vanalinn on alates 22. septembrist 1995 ajalooline linnakaitseala.

## Viited
Lakukivi

**Lakukivi** on mineraale ja soolasid sisaldav söödalisand kodu- ja metsloomadele. 

Lakukivi ainete sisaldusest sõltub, millisele loomale see sobib (nt hobused, lambad). 

## Viited
Ebrāhīm-e Ra'īsī

Sayyid **Ebrāhīm-e Ra'īsos-Sādātī** (pärsia keeles سید ابراهیم رئیس‌الساداتی‎; 14. detsember 1960 Mashhad – 19. mai 2024), tuntud ka nimega **Ebrāhīm-e Ra'īsī** (ابراهیم رئیسی), oli Iraani vaimulik (ajatolla) ja poliitik, 3. augustist 2021 kuni surmani Iraani president.

Ta hukkus 19. mail 2024 Varzaqani helikopteriõnnetuses.

## Viited

## Välislingid
* Ebrahim Raisi. Britannica (Vaadatud 19.06.2021)
Radenthein

**Radenthein** (sloveenui: *Radenče*) on linn Austria Kärnteni liidumaa Spittal an der Drau ringkonnas.

Linn asub Nocki mägede (Gurktali Alpide osa) Gegendi orus (*Gegendtal*), ulatudes Millstatti järve idakaldale.

Omavalitsuse osad on Döbriach, Kaning, Laufenberg, Radenthein, Sankt Peter ja Tweng.

## Ajalugu

Kauge, tiheda metsaga org asustati alles u. 1000. aasta paiku. Kabelit *villam Ratehtim* on esmamainitud 1177. aasta dokumendis, toona Millstatti kloostrimõisa osa Kärnteni hertsogkonnas; see tõsteti 1262. aastal kihelkonnaks. Keskajast saati oli Radenthein olnud rauamaagi ja granaadi kaevanduspiirkond ning sepaääsi asukoht, isegi kiirgusahjude kasutamine on dokumenteeritud 18. sajandi lõpust. Kui u. 1908. aastal avastati ulatuslik magnesiidi esinemine, tõi "Austria-Ameerika Magnesiidi" kaevanduskompanii asutamine kaasa elanikkonna arvu suure kasvu. Omavalitsus sai linnaõiguse 1995. aastal.

Kaevanduskompanii (nüüd RHI AG Viinis, mis toodab tulekindlaid materjale) on ikka veel peamine tööandja. Peale selle on Döbriachis Millstatti järve ääres märkimisväärne hotelli- ja turismikaubandus. Muuseum (*Granatium*) dokumenteerib granaadikaevandamise kohalikku ajalugu.

## Sõpruslinnad

* Weiler/Rems, Schorndorf, Saksamaa
* Ampezzo, Itaalia

## Viited
K31

**Karabiner Modell 1931** (**K. 31**/**Kar. 31**/**Mq. 31**) on salvsööturi ja käsilukustusega Šveitsi vintpüss. See oli aastatel 1933–1958 Šveitsi relvajõudude standardrelv, mõni eksemplar jäi kasutusse 1970. aastateni. Relval on kuuelasuline eemaldatav kassettsalv ning see laseb padruneid 7.5×55 mm Swiss Gewehrpatrone 1911 või GP 11, mis sarnaneb padrunitega 7.62×51 mm NATO ja .308 Winchester. Relva saab klambriga laadida ka ülaltpoolt.

K31-ga vahetati Šveitsi sõjaväes välja vintpüss Schmidt-Rubin. Alates 1958. aastast hakati K31 välja vahetama automaadiga SIG SG 510. 

Kuigi K31 põhineb laias laastus enda eelkäijal Schmidt-Rubinil, ei ole selle konstruktor kolonel Rudolf Schmidt, kes oli relva väljalaskeajaks juba surnud. Insener Eduard Rubin disainis Šveitsi vintpüsside moona. K31 konstrueeris Bernis asunud Waffenfabrik Bern, mida juhtis kolonel Adolf Furrer. Esimesed 200 relva K31 valmisid 1931. aasta mais (sealt ka relva nimetus).

## Kasutajad
*
*: aastal 1955 paavsti Šveitsi kaardiväes 100 tk.

## Vaata ka
*Vanaaegsed tulirelvad
*M1895 Lee Navy
*Ross (vintpüss)
*Mannlicher M1895

## Viited

## Välislingid
* Swiss Rifles
*The Swiss Rifles Message Board
*Surplusrifle.com's articles on the K. 31/Kar. 31
*Modern Firearms entry on the K. 31/Kar. 31
*chuckhawks.com article on the K. 31/Kar. 31
*Manufacture Dates of Swiss Schmidt–Rubin Rifles
*Site and tool to determine manufacture year of Swiss Schmidt–Rubin Rifles
*Webbased Tool to find the manufacture year based on the manufacturer serial number (German Website)
*The K. 31/Kar. 31 Swiss Service Rifle
*Swiss Karabiner 1931
Větřní

**Větřní** (saksa keeles *Wettern*) on linn Tšehhis Lõuna-Tšehhi maakonnas Český Krumlovi ringkonnas. Větřní asub Vltava jõe paremal kaldal, Český Krumlovist ligikaudu 4,5 km lõunaedelas.

Větřní paikneb merepinnast 592 meetri kõrgusel.

Asulat on esmamainitud 1347. aastal. Linnaõigused sai Větřní 19. jaanuaril 2017.

Větřnís asub paberivabrik.

## Viited
CETME (automaat)

**CETME M58** on valikulise tulerežiimiga Hispaania lahinguvintpüss. Seda tootis Centro de Estudios Técnicos de Materiales Especiales (CETME). Mudelil 58 on 20-lasuline lehtsalv ning see laseb padrunit 7.62×51 mm NATO (kuigi algselt taheti relv teha padrunile 7.62×51 mm CETME). CETME M58 oli hiljem eeskujuks Lääne-Saksamaal konstrueeritud ja levinuks saanud automaadile Heckler & Koch G3. CETME-st tehti tsiviilkasutusse ka poolautomaatseid variante.

## Kasutajad
* : Biafra relvajõud.
* 
* 
* 
* : Hispaania relvajõud.
* 
* 
* : Liibanoni relvajõud.
** Amali liikumine
* : Commandos Marine kasutas CETME B vintpüsse, mis konfiskeeriti Alžeeria sõja ajal salakaubitsejatelt. Relvad olid kasutuses 1990. aastateni.
* : Polisario rinne.

### Ainult katsetused
*  Lääne-Saksamaa: CETME Mudel A.

Relv CETME A käis juulis 1954 katsetustel ka USA-s Aberdeen Proving Groundil. CETME A-d näidati 1955. aastal ka Rootsi ja Itaalia relvajõududele. 1957. aastal demonstreeris üks Hollandi ettevõte relva ka Hollandi, Soome ja Ecuadori sõjavägedele.

## Vaata ka
* CETME
* Heckler & Koch G3
* Heckler & Koch G41
* Heckler & Koch HK33
* Liibanoni kodusõja relvad

## Viited

## Välislingid
*Buddy Hinton Collection / CETME
*More information on the cetme Including the Mars Import http://www.drzero.org/cetme/cetme.htm
*Century Arms CETME Manual
*Original Spanish manual translated into English: CETME Model C Manual
*A graphic of the various versions
*http://www.earmi.it/armi/atlas2/704.htm
Tacoma Narrowsi sild

**Tacoma Narrowsi sild** oli Ameerika Ühendriikides Washingtoni osariigis 1940. aastal ehitatud rippsild üle Tacoma Narrowsi väina Tacoma poolsaare ja Kitsapi poolsaare vahel. 

Sild avati liikluseks 1. juulil 1940 ning purunes 7. novembril 1940. Silla valmimise ajal oli see pikkuselt kolmas rippsild maailmas. Silla kogupikkus oli 1810,2 m ja pikim sildeava 853,4 m.

Silda hakati ehitama 1938. aasta septembris.
Sillal oli kaks sõidurada, silla laius oli 12 m. Sillateki fermid olid 2,4 m kõrgused. Sildeava pikkusega võrreldes oli sillatekk kitsas ja õhuke ega olnud kuigi jäik. 

Juba ehitamise ajal hakkasid sildeava pooled keskmise ja mõõduka tuulega mitme jala ulatuses vastasfaasis 4–5-sekundiliste intervallidega üles-alla võnkuma. Summutusmeetmetest hoolimata esines silla õõtsumist ka pärast silla liikluseks avamist. Silla keskmine osa purunes 1940. aasta 7. septembri hommikul, kui tuule kiirus oli umbes 20 m/s. Sild hakkas torsioonselt võnkuma. Kui pool keskmisest sildest kaldus nii, et vasak serv oli madalamal kui parem serv, kaldus silde teine pool vastassuunas. Sild väändus keermekujuliselt kord ühele, kord teisele poole, nii et silla telgjoon jäi enam-vähem paigale. Väändumise amplituud kasvas, kuni lõpuks sild purunes ja keskmise silde tükid kukkusid väina. Silla tükkidega koos kukkus väina üks sillal olnud sõiduauto ning hukkus autos olnud koer. Autojuht suutis õõtsuval sillal enne selle purunemist ronida tugipostini. Silla purunemist jäädvustasid vähemalt neli inimest, olemas on nii film kui ka fotod.

Samale kohale ehitati uus sild, mis avati liiklusele 1950. aastal. Uue silla ehitamisel kasutati ära vana silla tornide alused ja trosside ankurdus. Liikluse kasvades rajati 1950. aasta silla kõrvale aastail 2002–2007 teine sild, nii et üks sõidusuund kulgeb vanal ja teine uuel sillal.

1940. aasta silla purunemisel oli pikaajaline järelmõju inseneriteadustele ja sillaehituspraktikale. Silla purunemist esitati erialaõpikuis kui mehaanilise resonantsi näidet. Silla purunemise uurimisel selgus, et purunemise mehaanika oli märksa keerulisem. Üsnagi mõõduka tuulega tekkis aerodünaamiline võnkumine, mille käigus tekkisid õhuvoolus pöörised. Silla juures tekkivad õhupöörised tekitasid positiivse tagasiside, mis viis võnkumise amplituudi kasvuni. Nii ei olnud silla purunemise põhjuseks silla konstruktsioonielementide resonantsi sattumine, vaid hoopiski süsteemis sillatekk-õhupöörised tekkiv positiivne tagasiside, mis tekitas kasvava amplituudiga aerodünaamilise võnkumise.

Ebastabiilsus ja võnkumine on olnud probleemiks ka hilisematel sildadel. Volgogradis 10. oktoobril 2009 avatud 2,5 km pikkune sild üle Volga suleti silla tuule käes võnkumise pärast liiklusele viieks päevaks mais 2010. Lõuna-Hiinas Humenis 1997. aastal valminud sild suleti tuule käes võnkumise pärast liiklusele kümneks päevaks mais 2020.

## Viited

## Välislingid
* Structurae. Tacoma Narrows Bridge
Velešín

**Velešín** (saksa keeles *Weleschin*) on linn Tšehhis Lõuna-Tšehhi maakonnas Český Krumlovi ringkonnas. Velešín asub Malše jõele rajatud Římovi veehoidla ääres, Český Krumlovist ligi 11 km idas.

Velešín asub merepinnast 548 meetri kõrgusel.

Velešínit on esmamainitud 1266. aastal, linnaõigused sai 1. veebruaril 1996.

## Viited
Stráž pod Ralskem

**Stráž pod Ralskem** (kuni 1946. aastani **Vartenberk**, saksa keeles *Wartenberg am Rollberg*) on linn Tšehhis Libereci maakonnas Česká Lípa ringkonnas. Stráž pod Ralskem asub Ploučnice jõe ääres, Saksamaa piirist 13 km kaugusel, Česká Lípast ligikaudu 19 km idas ja Liberecist umbes 19 km lääneedelas.

Stráž pod Ralskem asub merepinnast 310 meetri kõrgusel.

Asulat on esmamainitud 1283. aastal. 1850. aastal sai linn tulekahjus rängalt kannatada. 19. sajandi lõpul kujunes linn suvituskohaks. Teise maailmasõja järel saadeti saksa rahvusest elanikud riigist välja. 1963. aastal avastati piirkonnas uraanimaagi leiukohad, kaevandamist alustati 1966. aastal.

Linnas asub vangla.

Stráž pod Ralskemis on sündinud austria helilooja ja viiuldaja Heinrich Ignaz Franz von Biber (1644–1704).

## Viited
Velké Bílovice

**Velké Bílovice** (saksa keeles *Groß Billowitz*) on linn Tšehhis Lõuna-Morava maakonnas Břeclavi ringkonnas. Velké Bílovice asub Břeclavist ligikaudu 10 km põhjas ja Brnost umbes 43 km lõunakagus.

Velké Bílovice asub merepinnast 176 meetri kõrgusel.

Asulat on esmamainitud 1306. aastal. Alevi staatuse sai Velké Bílovice 1862. aastal ja linnaõigused 2001. aastal.

Velké Bílovice on suurim viinamarjakasvatuskeskus Tšehhis. Ametlikut registreeritud viinapuuistandikke on linnas üle 700 hektari.

## Viited
Planá nad Lužnicí

**Planá nad Lužnicí** (saksa keeles *Plan an der Lainsitz*) on linn Tšehhis Lõuna-Tšehhi maakonnas Tábori ringkonnas. Planá nad Lužnicí asub Lužnice jõe ääres, Táborist natuke üle 6,5 km lõunas ja České Budějovicest ligikaudu 46 km põhjakirdes.

Linna läbib Praha–České Budějovice raudteeliin.

Asulat on esmamainitud 1288. aastal.

## Viited
Valimisliit Südamega Tartu

**Südamega Tartu** oli Eesti valimisliit, mis sai 2017. aastal KOV valimistel Tartu linnas 200 häält ja 0,5% häältest.

Valimisliidu linnapeakandidaat oli Erkki Hüva ja loosungi all "Urmas Klaas kapist välja" lubati avada Tartus geiklubi, kus "tulevane endine linnapea võiks valehäbita nägu näidata".

Valimisliit sai alguse Tartu kesklinna parkide hoonestamise vastasest petitsioonist, Meelis Kaldalu ja Reio Lauritsa eestvedamisel koondati kandideerima 23 n-ö tavalist linnaelanikku, kes väljendasid vastuolulisi sõnumeid.

Valimisliidu kampaania koosnes reast provokatsioonidest iseäranis Tartus pikka aega võimul olnud Reformierakonna aadressil, repertuaari kuulus nii kutsumata ilmumine linnapeakandidaatide debatile kui ka äralohistamine Reformierakonna valimispeolt. 

Valimiskampaania lõpetuseks võeti Reio Laurits ja Meelis Kaldalu vahi alla kahtlustatuna ERR-i Tartu stuudiole pommiähvarduse tegemises linnapeakandidaatide debati ajal. Kaldalu vabastati vahi alt kaks kuud hiljem, kuid ta kuulutati tagaotsitavaks 20. mail 2021 seoses kohtumenetlusest kõrvalehoidmisega. Tagaotsitava staatusest hoolimata ilmus Kaldalu 2. septembril 2021 Tartu Raekotta, et esitada dokumendid valimisliidu Südamega Tartu registreerimiseks 2021. aasta KOV valimisteks, kuid puuduste tõttu dokumentides jäeti valimisliit registreerimata.

Meelis Kaldalu tabati valimiste eelõhtul Raplamaal politseioperatsiooni käigus ja oli selleks ajaks olnud tagaotsitav 138 päeva.

## Viited
Cvikov

**Cvikov** (saksa keeles *Zwickau in Böhmen*) on linn Tšehhis Libereci maakonnas Česká Lípa ringkonnas. Cvikov asub Saksamaa piirist 8 km kaugusel, Česká Lípast ligi 13 km põhjakirdes ja Liberecist umbes 30 km läänes.

Cvikovit on esmamainitud 1352. aastal, linnaõigused sai 1391. aastal.

## Viited
Greifenburg

**Greifenburg** on turulinn Austria Kärnteni liidumaa Spittal an der Drau ringkonnas.

Asula on ülemises Drava orus (*Drautal*) Kreuzecki mäestiku (põhjas, Kõrg-Tauerni osa) ja Gailtali Alpide (lõunas) vahel. Greifenburgist viib mägimaantee lõunasuunas Weißensee järve ja Kreuzbergi sadula kuruni.

Omavalitsuse osad on Bruggen, Greifenburg ja Kerschbaum.

## Ajalugu

Tänapäevane asula võis tekkida mansiost nimega *Bilachium* Rooma teel Sanctiumist (Villach) piki Drava jõge üles Littamumisse (Innichen), strateegiliselt olulise hargnemiskohani Kreuzbergi kuru juurde.

Greifenburgi lossi on esmamainitud 1166. aasta dokumendis, siis asus see Meinhardiinide (*Meinhardiner*) maadel; Kärnteni hertsog Bernhard von Spanheim omandas selle u. 1230. aastal. Hertsog Bernhard säilitas Greifenburgi, alistades 1252. aastal Görzi krahvi Meinhard I ja tema äia Tirooli krahvi Albert IV ühendväed oma poja Salzburgi peapiiskopi Philippi abil. 1267. aastal turuõigusega varustatud Greifenburg läks sellegipoolest Meinhardiinide dünastiale, kui pärast Sponheimi dünastia hääbumist läänistas Habsburgist Saksamaa kuningas Rudolf I 1286. aastal selle koos Kärnteni hertsogkonnaga krahv Meinhardi pojale Meinhard II-le. Hertsog Meinhard II suri Greifenburgi lossis 1295. aastal.

Pärast Meinhardi pärija hertsog Heinrichi surma 1335. aastal läks Greifenburg koos Kärnteni maadega Austria Habsburgidele. 1460. aastal loobus Görzi krahv Johann II ametlikult kõigist nõuetest linnale keiser Friedrich III kasuks. 1537. aastal läänistasid Habsburgid maad oma laekurile krahv Gabriel von Salamanca-Ortenburgile; tema pärijad valdasid Greifenburgi lossi 1626. aastani.

## Sõpruslinn

* Schiffweiler, Saksamaa

## Tuntud inimesi

* Baldur Preiml (* 1939), suusahüppaja

## Viited
Syreś Boläeń

**Syreś Boläeń** (sünninimi **Aleksandr Bolkin** (Александр Григорьевич Болькин); sündinud 7. mail 1958 Saranskis Mordva Vabariigis) on ersa luuletaja ja tõlkija ning ersa maarahva vanem (''Инязор'').
Parkway Drive

**Parkway Drive** on Austraalia metalcore'i ansambel Byron Bayst . Tänaseks on bänd kogu maailmas müünud umbes 20 miljonit plaati (2018. aasta detsembri seisuga). Eriti Austraalias, Inglismaal, Ameerika Ühendriikides ja Saksamaal tähistas bänd suurimaid õnnestumisi väljamüüdud tuuritega .
Niklas Dorsch

**Niklas Bernd Dorsch** (sündinud 15. jaanuaril 1998 Lichtenfelsis) on Saksamaa jalgpallur, kes mängib kaitsva poolkaitsjana Saksamaa kõrgliiga klubis Augsburg.

Aastatel 2012–2018 kuulus Müncheni Bayerni. Aastatel 2016–2018 mängis ta Bayerni reservmeeskonnas Saksamaa tugevuselt neljandas liigas. Ainsal korral mängus ta Bayerni meeskonnas Saksamaa kõrgliigas 28. aprillil 2018 mängus Eintracht Frankfurti vastu.

Aastatel 2018–2020 mängis ta Saksamaa esiliiga klubis 1. FC Heidenheim.

2020. aasta juulis sõlmis ta nelja-aastase lepingu Belgia kõrgliiga klubiga Gent, kuid juba aasta hiljem siirdus ta Augsburgi, kellega sõlmis viieaastase lepingu.

2021. aastal tuli Dorsch Saksamaa kuni 21-aastaste koondisega omavanuste Euroopa meistriks.
Ron-Robert Zieler

**Ron-Robert Zieler** (sündinud 12. veebruaril 1989 Kölnis) on Saksamaa jalgpalliväravavaht, kes mängib Saksamaa esiliigaklubis Hannover 96.

Aastatel 1999–2005 kuulus ta Saksamaa klubisse 1. FC Köln. Seejärel liitus ta Manchester Unitediga, kuigi klubi põhimeeskonnas ta kordagi ei mänginud.

2010. aasta aprillis naasis Zieler Saksamaale, sõlmides lepingu Saksamaa kõrgliigaklubiga Hannover 96.

2016. aasta juunis sõlmis ta lepingu valitseva Inglismaa meistri Leicester Cityga. Hooajal 2016/17 sai Zieler Saksamaa kõrgliigas kirja üheksa mängu.

2017. aasta juulis naasis Zieler Saksamaa kõrgliigasse, kui sõlmis kolmeaastase lepingu VfB Stuttgardiga.

2019. aasta juunis sõlmis ta pikaajalise lepingu Hannoveri 96-ga. Hooajal 2020/21 oli ta laenul Kölnis.

Saksamaa jalgpallikoondises mängis Zieler aastatel 2011–2015 kokku kuus korda, kõigil kordadel sõprusmängudes. Ta oli Saksamaa koondise varuväravavaht 2012. aasta Euroopa meistrivõistlustel ja 2014. aasta maailmameistrivõistlustel.

## Viited
Martin Lutheri mälestusmärk

**Martin Lutheri mälestusmärk** on Martin Lutheri auks püstitatud mälestusmärk. Selliseid mälestusmärke on mitmes paigas.

## Lutheri mälestusmärgid Euroopas
* Martin Lutheri mälestusmärk (Gulbene), 1883
* Martin Lutheri mälestusmärk (Keila), 1862
* Martin Lutheri mälestusmärk (Wittenberg), 1821
* ...
Lurnfeld

**Lurnfeld** on vald (*Marktgemeinde*) Austrias Kärnteni liidumaa Spittal an der Drau ringkonnas. Omavalitsuse osad on Möllbrücke ja Pusarnitz.

Linn asub samanimelises Drava jõe orus Kõrg-Tauerni mäestiku Ankogeli rühma lõunanõlval Spittal an der Draust läänes. Möllbrückes suubub Dravasse Mölli jõgi. Läänes piiravad orgu Kreuzecki rühma mäed ja lõunas Gailtali Alpid.

## Ajalugu

Lurnfeldi org Rooma linna Teurnia ümbruses on väga vana asustuspiirkond, antiikajal kutsuti seda *vallis Lurna*. 891. aasta dokumendis mainituna kui *Liburnia* sai sellest Ülem-Kärnteni krahvide keskus keskaegses Lurngaus, kes resideerisid Hohenburgi lossis. Nende valdused ulatusid toona Villachi lääneosast Drava ülemjooksul Lienzi ja Tirooli piirini.

Pusarnitz oli juba 1072. aasta dokumendis. Pärast Lurni krahvide hääbumist 1135. aastal oli see Salzburgi peapiiskoppide Kärnteni valduste seas. Ülejäänud valdused pärisid Ortenburgi krahvid, kui Tirooli Meinhardiinid, 1127. aastast Görzi krahvid, laiendasid oma valdusi läänes. Peamist küla Möllbrücket on esmamainitud 1253. aastal kui *mölnprukke*. 1307. aastal on see märgitud Meinhardiinidest Görzi krahvide valduseks ja krahvkonna kohtu asukohaks.

Kui Kärnteni Ortenburgi krahvid 1418. aastal hääbusid, pärandusid nende valdused Celje krahvidele. Krahv Ulrich II ülendati keiser Sigismundi poolt isegi riigivürstiks, kuid 1456. aastal tapeti ta verise rivaali László Hunyadi poolt järglasi maha jätmata. Ta oli sõlminud pärimislepingu Habsburgist keisri Friedrich III, kes 1424. aastast oli ka Kärnteni hertsog. Kuid ka Meinhardiinide Görzi krahv Johann II nõudis endisi Ortenburgide valdusi. Ta marssis Kärnteni vastu oma Tirooli residentsist Brucki lossis, ületades piiri Oberdrauburgis ja hõivates Spittali, et piirata Ortenburgi kindlust. Lõpuks sai ta 1460. aastal lüüa ja pidi piiskoplikus Feldsbergi lossis Pusarnitzi lepingu sõlmima, millega ta loobus kõigist Kärnteni valdustest Austria Habsburgide kasuks.


Pilt:Maria in Hohenburg 27012007 02.jpg|Püha Maria Hohenburgis palverännukirik
Pilt:Moellbruecke Hoher Stand 27012007 01.jpg|Möllbrücke, taustal "Hoher Standi" mägi
Pilt:Lurnfeld Pusarnitz 01.jpg|Pusarnitz Lurnfeldi kogukonnas
Pilt:Lurnfeld Moellbruecke roemischer Meilenstein 23012011 113.jpg|Rooma miilikivi Möllbrücke lähedal
Pilt:Lurnfeld Feldsberg 02.jpg|Feldsbergi lossi varemed
Pilt:Moellbruecke Drauhofen 04.jpg|Drauhofeni loss


## Viited
Wisborgi krahv

**Wisborgi krahv** (Greve av Wisborg) on Luksemburgi aadlitiitel, mida on kahel korral, 1892. ja 1951. aastal annetatud troonipärimisõigusest ilmajäetud Rootsi kuningliku perekonna liikmetele.

Wisborgi krahvid ja krahvinnad:

*1892 Oscar Bernadotte (1859–1953, endine Gotlandi hertsog); abikaasa Ebba Munck af Fulkila (1858–1946) 
** Carl Bernadotte (1890–1977)
*** Oscar Bernadotte af Wisborg (1921–2018)
** Folke Bernadotte (1895–1948); abikaasa Estelle Manville (1904–1984)

*1951 Sigvard Bernadotte (1907–2002, endine Upplandi hertsog); abikaasa alates 1961 Marianne Lindberg (1904–1984)

*1951 Carl Johan Bernadotte (1916–2012, endine Dalarna hertsog; abikaasa alates Gunnilla Wachtmeister af Johannishus (1923–2016)

*1951 Lennart Bernadotte (1909–2004, endine Smålandi hertsog); abikaasa kuni 1971 Karin Nissvandt (1911–1991); abikaasa alates 1972 Sonja Haunz (1944–2008)
** Jan Bernadotte (1941–2021)
** Bettina Bernadotte (sündinud 1974)
Päinurme jõgi

**Päinurme jõgi** on jõgi Järva ja Jõgeva maakonnas.

Päinurme jõe valgala ulatus on 71,8 km² ja jõe pikkus 16,9 km. Suubub paremalt poolt Põltsamaa jõkke.

## Viited
Ricardo Rodríguez

**Ricardo Iván Rodríguez Araya** (sündinud 25. augustil 1992 Zürichis) on Šveitsi jalgpallur, kes mängib vasakkaitsjana Itaalia kõrgliiga klubis Torino ja Šveitsi jalgpallikoondises.

Ta alustas klubikarjääri kodulinna klubis FC Zürich, millega liitus 2002. aastal. Šveitsi kõrgliigas debüteeris Rodríguez hooajal 2009–10. Hooajal 2011–12 valiti ta Zürichi fännide poolt klubi hooaja parimaks mängijaks.

Aastatel 2012–2017 mängis ta Saksamaa kõrgliiga klubis VfL Wolfsburg. 2015. aastal võitis ta Wolfsburgiga nii Saksamaa karikavõistlused kui ka superkarika finaali.

2017. aasta juunis sõlmis ta nelja-aastase lepingu Itaalia kõrgliiga klubiga AC Milan. Hooaja 2019–20 teises pooles mängis ta laenul Hollandi kõrgliiga klubis PSV Eindhoven.

2020. aasta augustis sõlmis ta nelja-aastase lepingu Torinoga.

2009. aastal tuli Rodríguez Šveitsi kuni 17-aastaste koondisega noorte maailmameistriks. Šveitsi jalgpallikoondises debüteeris ta 7. oktoobril 2011 EM-i valikmängus Walesi vastu. Koondisekarjääri esimese värava lõi ta 7. oktoobril 2016 MM-i valikmängus Ungari vastu. Rodríguez on kuulunud Šveitsi koondisse kahtedel maailmameistrivõistlustel ja kahtedel Euroopa meistrivõistlustel.

2014. aastal valiti Rodríguez Šveitsi aasta jalgpalluriks.

Tema isa on hispaanlane ja ema Tšiili päritolu.
Puskás Aréna

**Puskás Aréna** on jalgpallistaadion Ungaris Budapesti XIV ringkonnas (Zugló). Staadioni ehitust alustati 2017. aastal ja see lõpetati 2019. aasta lõpuks. See on universaalne staadion, mis sobib nii spordi- kui ka muusikaürituste jaoks. See on Ungari jalgpallikoondise peamine koduväljak, kus on 67 215 istekohta. Staadioni avamäng ja esimene koondise jalgpallimäng uuel areenil korraldati 15. novembril 2019. aastal Uruguay vastu.

Selle eelkäijaks oli Ferenc Puskás staadion (2002. aastani Népstadion). 1950. aastate alguses ehitatud Népstadioni betoonkonstruktsioon lammutati ja purustati ning vana betoonkatuse materjal lisati uue staadioni seintesse.

Staadioni vastab kõigile UEFA ja FIFA nõuetele ning UEFA autasustas teda 4 tärniga. Staadion on ehitatud endise Ferenc Puskás staadioni asemele, mille lammutamine lõpetati 2016. aasta oktoobris. Mõlemad staadionid said nime legendaarse endise rahvuskoondise kapteni Ferenc Puskáse auks.

Staadion on 2020. aasta jalgpalli Euroopa meistrivõistluste üks võistluspaikadest. Ungari mängis kolm oma F-alagrupi mängust kodustaadionil ja lisaks peeti staadionil veel üks 1/8 finaali mäng.

## Pilte

File:Puskás Aréna 01.jpg|Ungari-Uruguay mäng
File:Puskás Aréna 02.jpg|Õhust vaade
File:Ferenc_Puskás_Stadium_under_construction,_2018_Józsefváros.jpg|Staadion ehitamine 2018. aasta septembris
File:Puskás Aréna 04.jpg|Öine vaade
File:Puskás Aréna 05.jpg|Välisilme
File:Puskás Aréna 06.jpg|Ungari-Uruguay mäng
Puiatu suur rändrahn

**Puiatu suur rändrahn** on rändrahn Puiatu külas Põltsamaa vallas.

Kivi paikneb asulast 2,1 km põhjakirdes, Puiatu-Rutikvere tee ääres põllul ja on looduskaitse all.

## Viited
Silvan Widmer

**Silvan Dominic Widmer** (sündinud 5. märtsil 1993 Aaraus) on Šveitsi jalgpallur, kes mängib paremkaitsjana Saksamaa kõrgliiga klubis Mainz ja Šveitsi jalgpallikoondises.

2008. aastal liitus ta FC Aarauga, mille meeskonnas debüteeris ta hooajal 2011–12 Šveitsi esiliigas.

Aastatel 2013–2018 mängis Widmer Itaalia kõrgliiga klubis Udinese.

2018. aasta juulis siirdus ta 5,5 miljoni euro eest Šveitsi kõrgliiga klubisse FC Basel. 2019. aastal võitis ta Baseliga Šveitsi karikavõistlused.

2021. aasta juulis sõlmis ta kolmeaastase lepingu Mainziga.

Šveitsi jalgpallikoondises tegi Widmer debüüdi 12. oktoobril 2014 EM-i valikmängus San Marino vastu. Koondisekarjääri esimese värava lõi ta 6. septembril 2020 UEFA Rahvuste Liiga mängus Saksamaa vastu. Ta kuulus Šveitsi koondisse 2021. aasta Euroopa meistrivõistlustel.
André Hahn

**André Hahn** (sündinud 13. augustil 1990 Otterndorfis) on Saksamaa jalgpallur, kes mängib äärepoolkaitsja või ründajana Saksamaa kõrgliiga klubis FC Augsburg.

Klubikarjääri algusaastatel mängis ta Saksamaa madalamates liigades.

Augsburgi meeskonnas mängis Hahn esmakordselt Saksamaa kõrgliigas aastatel 2012–2014. Hooajal 2013–14 lõi ta Saksamaa kõrgliigas 12 väravat. Aastatel 2014–2017 mängis ta Saksamaa kõrgliigas Mönchengladbachi Borussia ja 2017–2018 Hamburger SV meeskonnas.

2018. aasta mais naasis ta Augsburgi.

2014. aastal pidas ta Saksamaa jalgpallikoondises ühe kohtumise.
Cynthia Cooper

**Cynthia Cooper** on Ameerika Ühendriikide raamatupidaja ja endine WorldComi asepresident siseauditi alal, kus töötades paljastas ta toona USA ajaloo suurima raamatupidamispettuse (3,8 miljardit dollarit.) Ajakiri Time nimetas tema koos vilepuhujate Sherron Watkinsi ja Coleen Rowleyga 2002. aastal aasta inimeseks. 

Enne WorldComi töötas Cooper PricewaterhouseCoopersi ja Deloitte & Touche Atlanta osakondades. Pärast WorldComist lahkumist asutas ta oma konsultatsioonifirma. 2008. aastal avaldas ta raamatu "Extraordinary Circumstances: The Journey of a Corporate Whistleblower" ("Erakordsed asjaolud: suurkorporatsiooni vilepuhuja teekond").
Anne Burghardt

**Anne Burghardt** (neiupõlvenimega **Anne Liiber**; sündinud 19. novembril 1975) on eesti vaimulik. 

Ta valiti 2021. aastal Luterliku Maailmaliidu peasekretäriks. 

## Tunnustus
* 2025 – Tallinna Toomkoguduse Maarja medali ja kultuuripreemia laureaat 

## Isiklikku
Tema abikaasa on vaimulik Matthias Burghardt.

## Viited

## Välislingid
*
Ristlüliti

**Ristlüliti** on nelja klemmiga lüliti. Klemmid on paarikaupa ristühenduses. Ristlülitit kasutatakse alalisvooluahelas toite polaarsuse (+/–) vahetamiseks (näiteks alalisvoolumootori pöörlemissuuna muutmiseks), vahelduvvoolu korral koos veksellülititega peamiselt valgusti(te) lülitamiseks mitmest kohast.

## Vaata ka
* Veksellüliti

## Välislingid
* Lülitite ühendusskeemid
Blind Channel

**Blind Channel** on soome *[[post hardcore]]* ansambel, mis asutati 2013. aastal Oulus. Nad esindasid Soomet 2021. aasta Eurovisiooni lauluvõistlusel ning saavutasid looga "Dark Side" finaalis 6. koha.

## Koosseis
*Joel Hokka (vokaal)
*Niko Moilanen (vokaal)
*Joonas Porko (kitarr) 
*Olli Matela (basskitarr)
*Tommi Lalli (trummid)
*Aleksi Kaunisvesi (sampler)

## Diskograafia
### Albumid
*"Revolutions" (2016)
*"Blood Brothers" (2018)
*"Violent Pop" (2020)
*"Lifestyles of the Sick & Dangerous" (2022)

## Viited
Semantiline tõeteooria

Semantiline tõeteooria on keelefilosoofias ja  matemaatilises loogikas arusaam tõe seotusest lause tähendusega.

Semantlise tõe mõistet kasutas matemaatik Alfred Tarski 1933. aastal artiklis "Pojęcie prawdy w językach nauk dedukcyjnych" (poola keelest  -  "Tõe mõiste deduktiivteaduste keeltes").

Üldjuhul on vaja eristada keelt, mida räägitakse (objektkeel), keelest, millest räägitakse (metakeel).

Alfred Tarski tõeteooria ("Tõe mõistest formaal keeltes" 1935) püüdis ületada tähenduse vastuolusid nõudega, et objektikeel sisalduks metakeeles.

D. Davidson laiendas Tarski lähenemist  loomulike keelte tähendusteooriatele (vt tõetingimus).
Danny Makkelie

**Danny Desmond Makkelie** (sündinud 28. jaanuaril 1983 Willemstadis Curaçaos) on Hollandi kutseline jalgpallikohtunik. 

Põhitööl on ta Rotterdamis politseiinspektor. Hollandi Kuninglikus Jalgpalliliidus on ta kohtunike arenduskoordinaator. 

Ta on olnud FIFA nimekirjas kohtunik alates 2011. aastast ja alates sellest ajast on ta UEFA kohtunik. 2012. aasta oli ta UEFA kuni 19-aastaste jalgpalli Euroopa meistrivõistluste finaalis peakohtunik. 18. augustil 2020 nimetas UEFA Sevilla ja Milano Interi vahelise UEFA Euroopa liiga 2020. aasta finaali kohtunikuks 37-aastase Makkelie. Varem oli ta 2018. aasta UEFA Euroopa liiga finaalis täiendav kohtunikuabi. Samuti oli ta kohtunik Kataris toimunud FIFA klubide maailmameistrivõistlustel 2021. aastal Brasiilia Palmeirase ja Mehhiko UANL-i vahelises mängus.

## Välislingid
*Danny Makkelie koduleht
*Danny Makkelie WorldReferee veebilehel
*Danny Makkelie transfermarkt.com veebilehel
Denel NTW-20

**Denel NTW-20** on Lõuna-Aafrika Vabariigi materjalivastane vintpüss. Selle töötas 1990. aastatel välja ettevõte Denel Mechem. Relv on ette nähtud kasutamiseks seisvate lennukite, sidetornide, elektriliinide, raketiheitjate, radarite, satelliiditaldrikute, relvade, punkrite ja inimeste vastu. Nagu materjalivastaste relvade puhul ikka, saab ka NTW-20 kasutada snaiprivastaseks tegevuseks ja plahvatusohtlike esemete likvideerimiseks.

## Vaata ka
*RT-20 (vintpüss)
*Truvelo snaiperrelvad
*Vidhwansak

## Viited

## Kirjandus
*

## Välislingid
* NTW 20 anti-materiel rifle 20 x 82 mm
* NTW 20 anti-materiel rifle 20 x 110 mm HS
* Modern Firearms Page
* https://web.archive.org/web/20180917034810/http://admin.denel.co.za/uploads/NTW_20x82.pdf
Josh Anderson

**Joshua Anderson** (sündinud 7. mail 1994 Burlingtonis Ontario provintsis) on Kanada jäähokimängija, kes mängib NHL-i klubis Montreal Canadiens ründajana paremäärel.

Aastatel 2011–2014 mängis ta Ontario Hockey League'i klubis London Knights.

2012. aastal valis Columbus Blue Jackets ta NHL-i ''draft''is 95. valikuna. NHL-is debüteeris Anderson Blue Jacketsi meeskonnas 16. jaanuaril 2015 mängus New York Rangersi vastu. Esimese värava lõi ta liigas 9. jaanuaril 2016 mängus Carolina Hurricanesi vastu. Aastatel 2014–2016 mängis ta põhiliselt American Hockey League'is, võites 2016. aastal Lake Erie Monstersiga Calder Cupi. Blue Jacketsi põhimeeskonnas mängis ta alates hooajast 2016–17.

2020. aasta oktoobris kaubeldi Anderson Canadiensi, kellega ta sõlmis seejärel seitsmeaastase lepingu. Hooajal 2020–21 jõudis ta Canadiensiga Stanley karikavõistlustel finaali, kus kaotati Tampa Bay Lightningile. 1. märtsil 2022 tegi ta mängus Winnipeg Jetsi vastu oma esimese kübaratriki NHL-is.

## Viited

## Välislingid
* Josh Anderson NHL.com lehel
* Josh Anderson hockeydb.com lehel
Arena Națională

**Arena Națională** (rumeenia keeles: *aˈrena natsi.oˈnalə*) on avatava katusega jalgpallistaadion Bukarestis, Rumeenias. See avati 2011. aastal algse rahvusstaadioni alal, mis lammutati aastatel 2007–2008. Staadionil korraldatakse jalgpallivõistlusi, sealhulgas Rumeenia jalgpallikoondise kodumänge ja Rumeenia karikafinaali. See on FCSB ja Dinamo București kodustaadion. Staadionil korraldatakse ka muusikaüritusi.

55 634 istekohaga on see Rumeenia suurim staadion. Staadioni on projekteerinud Gerkan, Marg ja Partnerid, staadioni ehitasid Saksa firma Max Bögl ja Itaalia firma Astaldi.

Arena Națională on UEFA neljanda kategooria staadion, kus toimus 2012. aasta UEFA Euroopa liiga finaal ja võõrustati matše UEFA Euro 2020-l. 

## Välislingid
*Arena Națională koduleht
Sergi Sõdortšuk

**Sergi Oleksandrovõtš Sõdortšuk** (ukraina keeles Сергій Олександрович Сидорчук; sündinud 2. mail 1991 Zaporižžjas) on Ukraina jalgpallur, kes mängib kaitsva poolkaitsjana Ukraina kõrgliiga klubis Kiievi Dinamo ja Ukraina jalgpallikoondises.

Ta alustas klubikarjääri kodulinna klubis Zaporižžja Metalurg, mille meeskonnas debüteeris ta Ukraina kõrgliigas hooajal 2009–10.

2012. aasta detsembris liitus ta Dinamoga. Kiievi Dinamoga on ta tulnud kolm korda Ukraina meistriks ning võitnud neli korda Ukraina karikavõistlused ja neli korda superkarika finaali.

Ukraina jalgpallikoondises tegi Sõdortšuk debüüdi 9. oktoobril 2014 EM-i valikmängus Valgevene vastu ja lõi selles mängus ka koondisekarjääri esimese värava. Ta on kuulunud Ukraina koondisse 2016. ja 2020. aasta Euroopa meistrivõistlustel.

## Saavutused
;Kiievi Dinamo
*Premjer-Liga: 2014–15, 2015–16, 2020–21
*Ukraina karikavõistlused: 2013–14, 2014–15, 2019–20, 2020–21
*Ukraina superkarikas: 2016, 2018, 2019, 2020

## Viited
Fjodor Kudrjašov

**Fjodor Vassiljevitš Kudrjašov** (vene keeles Фёдор Васильевич Кудряшов; sündinud 5. aprillil 1987 Mamakanis) on Venemaa jalgpallur, kes mängib vasakkaitsjana Türgi kõrgliiga klubis Antalyaspor ja Venemaa jalgpallikoondises.

Ta alustas klubikarjääri Bratski Sibirjakis.

Venemaa kõrgliigas on ta mänginud kokku kaheksas klubis – Moskva Spartak, FK Himki, Tomski Tom, FK Krasnodar, Groznõi Terek, FK Rostov, Kaasani Rubin ja PFK Sotši.

2019. aasta jaanuaris sõlmis ta pooleteise aasta pikkuse lepingu Türgi kõrgliiga klubiga İstanbuli Başakşehir, kuid naasis 2019. aasta juunis Venemaa kõrgliigasse. 2020. aasta jaanuaris liitus ta Antalyasporiga.

Venemaa jalgpallikoondises tegi Kudrjašov debüüdi 31. augustil 2016 mängus Türgi vastu. Koondisekarjääri esimese värava lõi ta 8. juunil 2019 EM-i valikmängus San Marino vastu. Ta on kuulunud Venemaa koondisse 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2020. aasta Euroopa meistrivõistlustel.
David Savard

**David Savard** (sündinud 22. oktoobril 1990 Saint-Hyacinthe'is Québeci provintsis) on Kanada jäähokimängija, kes mängib kaitsjana NHL-i klubis Montreal Canadiens.

Aastatel 2007–2010 mängis ta Quebec Major Junior Hockey League'is. Hooajal 2009–10 valiti ta liiga ja kogu Canadian Hockey League'i parimaks kaitsemängijaks. 

2009. aastal valis Columbus Blue Jackets ta NHL-i ''draft''is 94. valikuna. Aastatel 2010–2013 sai ta enam mänguaega American Hockey League'is Blue Jacketsi noorteklubis Springfield Falcons. NHL-is debüteeris Savard Blue Jacketsi meeskonnas hooajal 2011–12. Esimese värava lõi ta liigas 7. veebruaril 2012 mängus Minnesota Wildi vastu. Blue Jacketsi põhikoosseisu kuulus ta alates hooajast 2013–14.

2021. aasta aprillis siirdus ta klubisse Tampa Bay Lightning. Ta mängis seal vaid hooaja lõpuni, kuid kuulus klubi meeskonda, kes võitis 2021. aastal Stanley karika.

2021. aasta juulis sõlmis ta nelja-aastase lepingu Canadiensiga.

2015. aastal tuli Savard Kanada jäähokikoondise koosseisus maailmameistriks.

## Viited

## Välislingid
* David Savard NHL.com lehel
* David Savard hockeydb.com lehel
Sheep Meadow

**Sheep Meadow** on 6,1 hektari suurune lagendik New Yorgi suurima haljasala Central Parki edelanurga lähedal.

## Välislingid
*
Arne Laos (treener)

**Arne Laos** (14. september 1937 Tartu – 26. mai 2012 Tartu) oli eesti korvpallur, korvpallitreener ja spordipedagoog.

Arne Laos lõpetas 1957. aastal Tartu 1. Keskkooli (praegune Hugo Treffneri Gümnaasium) ja 1961. aastal Tartu Riikliku Ülikooli kehakultuuriteaduskonna. Ta täiendas end 1980. aastal Moskva Kõrgemas Kehakultuuri Instituudis. Sportima innustas teda pedagoog Endel Arand, korvpallitreeningutel hakkas käima TRÜ Laste ja Noorte Spordikoolis Georg Rekkeri juhendamisel. Arne Laos oli sportlasena 184&nbsp;cm pikk.

Laos tuli tolleaegsete Tartu Riikliku Ülikooli (TRÜ) ja Eesti Põllumajandusakadeemia (EPA) meeskondade koosseisus kahel korral Eesti meistriks (1958–1959), võitis mitu hõbe- ja pronksmedalit ning võitis kaks korda Eesti karika. NSV Liidu meistrivõistlustel osales ta Kalevi esindusmeeskonna koosseisus (1957–1967), kellega võitis kaks 6. kohta. Aastatel 1962–1966 kuulus Arne Laos ka Eesti koondisse. 

Laos alustas korvpallitreeneri tööd 24-aastaselt, ta töötas aastatel 1962–1972 EPA Laste ja Noorte Spordikoolis ja 1972–1976 EPA Spordiklubis treenerina. Seejärel oli ta TRÜ kehakultuuriteaduskonna sportmängude kateedri vanemõpetaja ja treener ning TRÜ Spordikeskuse assistent. Arne Laose õpilaste seas olid noorterühmades Tiit Sokk, Anatoli Krikun, Jaan Lentsius, Andres Metsar, Paavo Russak, Arvo Lill. 

Laos tegutses 1954. aastast ka kohtunikuna (vabariiklik kategooria 1980), lisaks oli kaastegev Eesti Korvpalliföderatsiooni alakomisjonides. Arne Laos on avaldanud erialakirjutisi.

## Tunnustus
* 1962 NSV Liidu meistersportlane
* 1988 Eesti NSV teeneline treener
* 2001 Tartu Ülikooli medal

## Viited

## Kirjandus
* "Korvpalliõpik". Arne Laos. Kirjastaja: Tartu Ülikooli Kirjastus. 2001.
* "Eesti korvpall" Portreed. Vello Lään, Märt Ibrus. Kirjastaja: Eesti Korvpalliliit 2006.

## Välislingid
*TRÜ KKT õppejõud Arne Laos  Eesti Spordi- ja Olümpiamuuseum
*Arne Laos – Basket.ee
*Lahkus korvpallitreener Arne Laos. Postimees, 30. mai 2012.
Karupoeg Puhh (film 1969)

**"Karupoeg Puhh"** on Nõukogude Liidus 1969. aastal valminud animafilm. Filmi režissöör on Fjodor Hitruk ja tootja Sojuzmultfilm. Film põhineb Alan Milne'i lugudel. Sellest sai Fjodor Hitruki lavastatud kolmest filmist koosneva Karupoeg Puhhi tsükli esimene film.

## Visuaal
Filmi visuaal viitab laste joonistustele. Seda tehnikat kasutati eriti taustade ja pealkirjade loomisel – neid kaunistavad ebaproportsionaalsed putukad, teod, linnud ja puud. Nagu teistestki Fjodor Hitruki filmides, toimub ka seekord tegevus lennukis. 

Erinevalt Disney animafilmist või raamatu illustratsioonidest ei näe Karupoeg Puhh välja nagu plüüsist mänguasi.

## Lugu
Film põhineb Alan Milne'i raamatu esimesel peatükil. Karupoeg Puhh kõnnib läbi metsa ja näeb kõrget tamme. Ta ronib mee järele, kuid mesilased ründavad teda ja ta kukub maha. Pärast seda läheb karu appi oma sõbrale põrsale, kellel on sinine õhupall ja püss. Õhupalliga kõnnib Puhh vihmapilveks riietatuna tänavale, kuid tema plaan ebaõnnestub.

Film on peaaegu täielikult raamatuga kooskõlas, välja arvatud see, et Christopher Robin on asendatud põrsaga.

## Viited
Luka Ivanušec

**Luka Ivanušec** (sündinud 26. novembril 1998 Varaždinis) on Horvaatia jalgpallur, kes mängib ründava poolkaitsjana Horvaatia kõrgliiga klubis Zagrebi Dinamo ja Horvaatia jalgpallikoondises.

Aastatel 2015–2019 mängis ta Horvaatia kõrgliiga klubis NK Lokomotiva.

2019. aasta augustis liitus ta Zagrebi Dinamoga. Hooaegadel 2019–20 ja 2020–21 on ta klubiga tulnud Horvaatia meistriks.

Horvaatia jalgpallikoondises tegi Ivanušec debüüdi 11. jaanuaril 2017 mängus Tšiili vastu. Koondisekarjääri esimese värava lõi ta kolm päeva hiljem mängus Hiina vastu. Ta kuulub Horvaatia koondisse 2021. aasta Euroopa meistrivõistlustel.

## Saavutused
;Zagrebi Dinamo
*Prva HNL: 2019–20, 2020–21
*Horvaatia karikas: 2020–21
Christopher Handke

**Christopher Handke** (sündinud 14. veebruaril 1989 Bad Frankenhausenis) on endine Saksamaa jalgpallur. 

Praegu töötab ta endiselt harrastajana ja ka noortetreenerina. Ta juhendab  A-juunioride 1. FC Magdeburgi peatreenerina ja mängib Ummendorfer SV klubis.
Raja (perekonnanimi)

**Raja** on perekonnanimi.

2021. aasta 1. jaanuari seisuga oli Eestis perekonnanimi Raja 479 inimesel (219 mehel ja 260 naisel). Perekonnanimede levikult oli Raja meeste puhul 251. ja naiste puhul 227. kohal.  Levinuim oli see Lääne-Viru maakonnas, kus seda oli 10 000 elaniku kohta 10,04.

## Nime kandjaid
*Aimur Raja, eesti tehnikateadlane (1958–) 
*Aleks Raja, eesti tantsupedagoog (1928–2014)
*Allar Raja, eesti sõudja (1983–) 
*Andres Raja, eesti kergejõustiklane (1982–)
*Rudolf Raja, eesti loomaarstiteadlane (1918–2018)

## Viited
Allapuhe

**Allapuhe** (inglise keeles *downburst)* on väga tugev rünksajupilvedest laskuv külma õhu juga, mis paiskub aluspinnaga kokku puutudes laiali. Allapuhke puhul võib puhangulise tuule kiirus ulatuda kuni 30 m/s ning sellega kaasnevad suured purustused. See võib kaasneda äiksega.

## Viited
David Marshall

**David James Marshall** (sündinud 5. märtsil 1985 Glasgow's) on Šotimaa jalgpallur, kes mängib väravavahina Šotimaa kõrgliigaklubis Hibernian.

Ta alustas klubikarjääri Šotimaa klubis Celtic. Šotimaa kõrgliigas debüteeris ta hooajal 2003–04 ning tuli samal hooajal klubiga ka Šotimaa meistriks.

Aastatel 2007–2022 mängis Marshall Inglismaa liigasüsteemi klubides: Norwich Citys (2007–2009), Cardiff Citys (2009–2016), Hull Citys (2016–2019), Wigan Athleticus (2019–2020), Derby Countys (2020–2022) ja Queens Park Rangersis (2022). Suurema osa ajast mängis ta Inglismaa esiliigas, Inglismaa kõrgliigas mängis ta hooajal 2013–14 Cardiff Cityga ja hooajal 2016–17 Hull Cityga. 2014. aastal valiti Marshall Cardiff City aasta mängijaks.

2022. aasta mais sõlmis ta kaheaastase lepingu Hibernianiga.

Šotimaa jalgpallikoondises tegi Marshall debüüdi 18. augustil 2004 sõprusmängus Ungari vastu. Ta mängis Šotimaa koondises aastatel 2004–2021 kokku 47 korda. Ta kuulus Šotimaa koondisse 2021. aasta Euroopa meistrivõistlustel. Marshallil oli võtmeroll Euroopa meistrivõistluste kvalifikatsioonis, kui ta tegi penaltiseeriates Iisraeli ja Serbia vastu mitu otsustavat tõrjet.

## Saavutused
;Celtic
*Scottish Premier League: 2003–04
*Scottish Cup: 2003–04, 2004–05
*Scottish League Cup: 2005–06
;Cardiff City
*Football League Championship: 2012–13

## Viited

## Välislingid
Taavi Vilba

**Taavi Vilba** (sündinud 21. augustil 1986) on eesti õpetaja ja koolijuht.

Ta on lõpetanud 2005. aastal Saku Gümnaasiumi ja 2011. aastal magistrikraadiga Tallinna Ülikooli kehakultuuri eriala. 

Aastatel 2011–2017 töötas Taavi Vilba Saku Gümnaasiumis ja 2018. aastal Laagri Koolis kehalise kasvatuse õpetajana. 

2018. aasta septembrist kuni 2021. aasta aprillini oli Taavi Vilba Saku Gümnaasiumi direktor. Alates 2021. aasta kevadest on Taavi Vilba Saue Riigigümnaasiumi direktor.

## Viited